มาจันทบุรีรอบนี้ได้มาลอง "แฉล้มซีฟู๊ด"  บรรยากาศร้านสบายๆ โอเพินแอร์  ส่วนอาหารวันนี้จัดเต็มค่ะ 

เมนูแรก....ปลาหมึกทอดกระเทียมพริกไทย  รสชาติพอได้  ผัดไม่ค่อยแห้ง กระเทียมที่ราดเป็นกระเทียมสำเร็จพอเจอน้ำผัดก้อเลยทำให้เหนียว

เมนูที่สอง.....เอ็นหอยผัดฉ่า  รสชาติติดหวานนิดๆ (อาจเป็นรสมือคนเมืองจันก้อเป็นได้ค่ะ) เครื่องจัดเต็มมากจัดจ้าน  เอ็นหอยสด ไม่เหนียว เมนูนี้ให้ผ่านค่ะ

เมนูที่สาม....กุ้งม้าลายย่าง  จานนี้ดีค่ะ ผ่าหลังมาให้เรียบร้อย ทำให้คนที่แกะกุ้งไม่เป็นทานได้สบายค่ะ  เนื้อกุ้งแน่น  รสหวาน สด  แต่ต้องรีบกินตอนร้อนๆ นะคะปล่อยเย็นเนื้อจะแข็งไปนิด

เมนูที่สี่.....ปูนึ่ง  เด็ดมากค่ะ เนื้อปูแน่นมากกกก  มีไข่ด้วย  ทางร้านกระเทาะเปลือกมาให้ด้วยค่ะ

อ่อ...ส่วนน้ำจิ้ม  ไม่ค่อยโดน  ไม่ค่อยเด็ด เท่าไรค่ะ
